Det er både virksomheder og private over hele Nordjylland, der har været udsat for indbrud. Hotel Plesner i Skagen, en bodega i Asaa samt XL Byg i Farsø har været udsat for tyverier. Det samme har både et plejehjem og en privat villa i Aabybro. Private villaer i Hjørring, Vadum, Birkelse og Bælum er også blevet ramt. Hos Velfac Vinduer i Nørresundby har tyven slået kløerne i en kasse tomme ølflasker. Nordjyllands Politi anser det som en tilfældighed, at indbruddene falder som de gør, og vil ikke umiddelbart behandle dem anderledes end hvis de var kommet hver for sig. Det oplyser vagtchef Bruno Brix til tv2nord.dk.

Opsummering:
En bølge af indbrud og tyverier har ramt Nordjylland siden i går eftermiddag.